**Արարատ համայնքի 2024թ. բնապահպանական ծրագիր**

1. **Նախաբան**

«Ընկերությունների կողմից վճարվող բնապահպանական վճարների նպատակային օգտագործման մասին» 2001թ. մայիսի 15-ի ՀՀ օրենքի պահանջներին համապատասխան Արարատ համայնքին 2024թ․-ի համար հաշվարկվել է 125531940 ՀՀ դրամի սուբվենցիա, որով նախատեսվում է ՝

1. 5260000 ՀՀ դրամ՝ համայնքային բուժհաստատությունների՝ բժշկական նոր սարքավորումներով համալրման և վերազինման համար, այդ թվում՝

● մեզի վերլուծիչ 1 հատ-400000 ՀՀ դրամ․

● հիվանդի համապարփակ խնամքի մոնիտոր 5 հատ- 2500000 ՀՀ դրամ․

● վիրաբուժական շարժական լամպ 5 ռեֆլեկտրանի 4 հատ-1200000 ՀՀ դրամ․

● էլեկտրասրտագրիչ (Biocare iE300) 2 հատ-800000 ՀՀ դրամ․

● օտոսկոպ 3 հատ-360000 ՀՀ դրամ։

1. 20000000 ՀՀ դրամ՝ Արարատ քաղաքի ՈԿՖ Բանավանի արտեզյան խորքային հորի վերականգնում և ոռոգման ջրագծի անցկացում հետևյալ ուղղություններով․

ա) Արարատ քաղաքի ՈԿՖ Բանավանի I շենքից մինչև XIբ շենք՝ ներառյալ կենտրոնական զբոսայգին, «Արարատ համայնքի Արարատ քաղաթի թիվ 1 մանկապարտեզ» ՀՈԱԿ-ը, «ՈԿՖ Բանավանի ԱԱՊԿ» ՓԲԸ-ն, «Արարատի մարզի Արարատ քաղաքի թիվ 5 միջնակարգ դպրոց» ՊՈԱԿը՝ 2155մ ,

բ) Արարատ քաղաքի Արարատյան Զանգվածի I շենքից մինչև XXI շենք՝ 1361մ։

1. 30000000 ՀՀ դրամ՝ փողոցային լուսավորության համակարգի կառուցում և վերակառուցում արևային և ԼԵԴ լուսատուներով, այդ թվում՝

Ավշար բնակավայր – Արարատյան փողոց՝ 553մ

Մ․ Մաշտոցի փողոց՝ 200մ

Գ․ Նժդեհի 1-ին նրբանցք՝ 140մ

Ազատության փողոց՝ 266մ

Գ․ Չաուշի փողոց՝ 285մ

Գրիգորի փողոց՝ 326մ

Մանուկյան փողոց՝ 361մ

Մամիկոնյան փողոց՝ 187մ

Սերոբյան փողոց՝ 825մ

Րաֆֆու փողոց՝ 190մ

Ֆիդայու փողոց՝ 285մ

Շիրվանզադեի փողոց՝ 695մ

Գալոյան փողոց՝ 823մ

Չարենցի փողոց՝ 426մ

Վովայի փողոց՝ 681մ

Մանուկի փողոց՝ 778մ

Նշանյան փողոց՝ 815մ

Շիրակացու փողոց՝ 340մ

Նոյակերտ բնակավայր – Գ․ Նժդեհի փողոց՝ 1350մ

Գ․ Չաուշի փողոց՝ 1400մ

Մամիկոնյան փողոց՝ 550մ

Սուրենավան բնակավայր – Թումանյան փողոց՝ 750մ

Բակունցի փողոց՝ 320մ

Արարատ բնակավայր – Հաղթանակի փողոց՝ 640մ

Ա․ Ավետիսյան փողոց՝ 370մ

Գերեզմանոցային փողոց՝ 690մ

Խոսրով Աղայի փողոց՝ 480մ

Շահումյան փողոց՝ 180մ

Շիրվանզադե փողոց՝ 330մ

Մարզպետունի փողոց՝ 180մ

Չարենցի փողոց՝ 120մ

Արմաշ բնակավայր – Թամանյան փողոց՝ 100մ

Արծվենիկ 7-րդ զանգված՝ 250մ

Արծվենիկ 2-րդ փողոց՝ 100մ

Արծվենիկ 5-րդ փողոց՝ 150մ

Մ․ Նիկողոսյան փողոց՝ 50մ

Պարույր Սևակ բնակավայր – 3-րդ փողոցից մինչև բնակավայրի մուտք՝ 300մ

Վարդաշատ բնակավայր – 1-ին փողոց 2-րդ նրբանցք՝ 540մ

3-րդ փողոց՝ 260մ

Ուրցալանջ բնակավայր – Կ․ Մկրտչյան փողոց՝ 100մ

Մայիսի 1-ի փողոց՝ 150մ։

1. 70271940 ՀՀ դրամ՝ Արարատ քաղաքի ՈԿՖ Բանավանի կեղտաջրերի մաքրման կայանի (այսուհետ՝ ԿՄԿ) կառուցում։

Սույն ծրագիրը մշակելիս՝ համայնքապետարանն առաջնորդվել է Հայաստանի Հանրապետության վերոհիշյալ օրենքի 1-ին հոդվածի 2-րդ մասի, «Բնապահպանական ծրագրերի մշակման (նախագծման) մասին» Հայաստանի Հանրապետության կառավարության 2014թ. փետրվարի 27-ի թիվ 197-Ն որոշմամբ հաստատված կարգի և ՀՀ վարչապետի 2023թ. հունվարի 26-ի N86-Ա որոշման պահանջներով։

**2. Ծրագրի նպատակը**

Արարատ համայնքի 2024թ․-ի բնապահպանական ծրագրի հիմնական և գլխավոր նպատակը բնապահպանական և առողջապահական խնդիրների լուծման ապահովումն է։ Նախորդ տարիների Արարատ քաղաքում ոռոգման ջրագիծ անցկացնելու համար 2018-2022 թվականներին բնապահպանական ծրագրերով հատկացված 35621950ՀՀ դրամով (2018 թվականին՝ 6210300 ՀՀ դրամ, 2019 թվականին՝ 3177700 ՀՀ դրամ, 2022 թվականին՝ 9733950 ՀՀ դրամ, 2023 թվականին՝ 16500000 ՀՀ դրամ) կառուցվել է շուրջ 7218 մ ոռոգման ջրագիծ (2018 թվականին՝ 505 մ, 2019 թվականին՝ 613 մ, 2022 թվականին՝ 1200 մ, 2023 թվականին՝ 4900մ)։ Սակայն քաղաքի ՈԿՖ Բանավանի և Արարատյան Զանգվածի բազմաբնակարանային շենքերի բակերը և հարակից տարածքները հիմնականում ոռոգվում են խմելու ջրով կամ ջրատար մեքենայով, ինչն անարդյունավետ չէ։ Բանավանի տարածքում գտնվում է զբոսայգի, որի միայն մի հատվածն է ոռոգվում, իսկ ԱԱՊԿ-ի (Առողջության Առաջնային Պահպանման Կենտրոն), մանկապարտեզի և դպրոցի բակերը բարեկարգելու համար եղած կենցաղային ջուրը չի բավարարում։ Արարատ քաղաքի ՈԿՖ Բանավանի արտեզյան խորքային հորի վերականգնումը և ՈԿՖ Բանավանում ու Արարատյան Զանգվածում ոռոգման ջրագծի անցկացումը զգալիորեն կնպաստի կանաչ մակերեսների ավելացմանը, կխնայվի նաև խմելու ջուրը։

Համայնքի բնակչության բուժսպասարկման որակի բարելավման համար բուժհաստատությունները կարիք ունեն բժշկական նոր սարքավորումնեի համալրման և վերազինման։

Փողոցային լուսավորության համակարգի բարելավման նպատակով 2023թ․ բնապահպանական ծրագրով հատկացված 30000000 ՀՀ դրամով համայնքի մի շարք բնակավայրերում նախատեսվում է կառուցել և վերակառուցել շուրջ 20110մ արտաքին լուսավորության ցանց ԼԵԴ լուսատուներով (Արարատ քաղաք՝ 5620մ, Ավշար բնակավայր՝ 2140մ, Նոյակերտ բնակավայր՝ 4170մ, Սուրենավան բնակավայր՝ 4010մ, Արմաշ բնակավայր՝ 1170մ, Զանգակատուն՝ 1000մ, Պարույր Սևակ՝ 1000մ, Ուրցալանջ՝ 1000մ), որոնք առանձնանում են ոչ միայն գեղեցիկ լուսարձակմամբ, այլև էլեկտրաէներգիայի խնայողությամբ և դիմացկունությամբ։ Սակայն համայնքի վարչական բնակավայրերի շատ փողոցներ դեռևս մնում են չլուսավորված։ Ուստի արտաքին լուսավորության ցանցի ընդլայնումը ԼԵԴ լուսատուներով շարունակում է կարևորվել թե´ բնակչության անվտանգության և թե´ էլեկտրաէներգիայի խնայողության առումներով։

Արարատ քաղաքի ՈԿՖ Բանավան թաղամասի և Արարատ բնակավայրի կոյուղագծերը միացված չեն քաղաքի կոյուղու հավաքիչին (կոլեկտոր), ինչի պատճառով չմաքրված կեղտաջրերը լցվում են բաց դրենաժային համակարգ՝ առաջացնելով բնապահպանական, առողջապահական և սոցիալ-տնտեսական հիմնախնդիրներ։ Մասնավորապես, այն բերում է գյուղատնտեսական հողատարածքների դեգրադացիայի, աղտոտում է շրջակա միջավայրը, առողջության համար ստեղծում ռիսկային պայմաններ։ Հիմնախնդիրների լուծման համար անհրաժեշտ է կառուցել կենցաղային կեղտաջրերի մաքրման կայան (այսուհետ՝ ԿՄԿ)՝ կիրառելով կեղտաջրի մաքրման ժամանակակից, բնահեն տեխնոլոգիաներ։ ԿՄԿ-ում նախատեսվում է կեղտաջուրը մաքրել մինչև ոռոգման ջրի որակի, ինչը հնարավորություն կտա մաքրված կեղտաջուրն օգտագործել ոռոգման նպատակով։ Հաշվի առնելով այն հանգամանքը, որ բնակավայրի բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր ոռոգելի լանդշաֆտների, և ագրոկլիմայական տեսանկյունից համայնքն ընկած է բացարձակ ոռոգման գոտում, ապա ոռոգման ջրի լրացուցիչ քանակը, որը հաստատուն է և կախված չէ տեղումներից, հնարավորություն կընձեռի՝ ունենալու լրացուցիչ եկամուտներ։ ԿՄԿ-ի կառուցման արդյունքում՝

**√** օրական կարտադրվի ոռոգման համար պիտանի մոտ 2000խմ լրացուցիչ ջրաքանակ,

**√** կընդլայնվեն մշակովի հողատարածքները մոտ 13 հա-ով,

**√** տնային տնտեսությունները կունենան լրացուցիչ եկամուտներ՝ կախված մշակաբույսերի

տեսակից,

**√** խմորված տիղմը կօգտագործվի որպես օրգանական պարարտանյութ,

**√** կկանխվի կենցաղային կեղտաջրերով ոռոգման ջրի աղտոտումը,

**√** կբարելավվեն բնակչության սանիտարահիգիենիկ պայմանները,

**√** կապահովվի բնակչության սննդային անվտանգությունը,

**√** կապահովվի բարենպաստ շրջակա միջավայր,

**√** կնվազի համաճարակային բռնկումների ռիսկը,

**√** ցանկության դեպքում ԿՄԿ-ն շահագործելու համար կհիմնվի համայնքային

կազմակերպություն։

Կեղտաջրի մաքրման գործընթացը համահունչ է երկրի զարգացման հեռանկարային ծրագրին, ինչպես նաև բնագավառային զարգացման ռազմավարություններին և ծրագրերին։ Այն համահունչ է նաև մեր երկրի կողմից ընդունված միջազգային պարտավորություններին՝ մասնավորապես Կայուն զարգացման 6-րդ նպատակին հասնելու ցուցանիշների (մինչև 2030 թվականը կիսով չափ կրճատել չմաքրված կեղտաջրերի քանակը) իրականացմանը։ Ծրագիրն ուղղված է նաև Կլիմայի փոփոխության ջրային ոլորտի ռազմավարությամբ նախատեսված հարմարվողականության միջոցառումների իրականացմանը, որտեղ նախատեսվում է ջրի կրկնակի օգտագործում և մաքրված կեղտաջրի վերաօգտագործում։

Կեղտաջրերի մաքրման կայանի կառուցման ծրագրի արժեքը մոտ 250 մլն ՀՀ դրամ է, որից 2024թ․ բնապահպանական ծրագրով նախատեսված 70271940 ՀՀ դրամը կծախսվի պոմպակայանի կառուցման և կեղտաջրի մեխանիկական մաքրման համար, մոտ 159728000 ՀՀ դրամ սուբվենցիայի գումարը՝ օդամղիչ կայանի կառուցման, կեղտաջրի կենսաբանական մաքրման, տիղմի ջրազրկման և տարածքի բարեկարգման համար։ Նախագծանախահաշվային փաստաթղթերի կազմման համար նախատեսված մոտ 20000000 ՀՀ դրամը ներառված է Արարատ համայնքի 2023թ․ բնապահպանական ծրագրում, ինչի համար ս/թ․ ապրիլի 28-ին հայտարարվել է մրցույթ։

Ծրագրին առնչվող մյուս փաստաթղթերը կուղարկվեն լրացուցիչ։

**3. Ծրագրի իրավական հիմքերը**

Ծրագիրն իրականացվելու է Արարատ համայնքի վարչական տարածքում գործող ձեռնարկությունների կողմից արտադրական գործունեության հետևանքով շրջակա, այդ թվում՝ օդային ավազան վնասակար նյութերի արտանետման և սպառման թափոնների սահմանված կարգով տեղադրման, շրջակա միջավայր վնասակար նյութերի և միացությունների արտանետման համար բնապահպանական հարկից, համայնքին կատարված մասհանումների միջոցներով, առողջապահական նյութերի ձեռքբերմամբ։

**4. Ծրագրի շահառուներն ու մատուցվող ծառայությունները**

Ծրագրի շահառուներ են համարվում Արարատ համայնքի շուրջ 40300 բնակիչներ (Արարատ, Ավշար, Նոյակերտ, Սուրենավան, Արմաշ, Վարդաշատ, Ուրցալանջ բնակավայրեր, Արարատ քաղաք), տվյալ տարածքներում գործող ուսումնական և նախադպրոցական հաստատությունները, ԱԱՊԿ-ները, Արարատ քաղաքի բժշկական կենտրոնը, ՀՀ ՊՆ Վազգեն Սարգսյանի անվան N զորամասը։

Ծրագրի իրականացման արդյունքում կբարելավվի բուժհաստատությունների ծառայությունների որակը, ամբողջովին կլուծվի Արարատ քաղաքի ոռոգման ջրի խնդիրը, կբարելավվի և կընդլայնվի վարչական բնակավայրերի արտաքին լուսավորության ցանցը, կլուծվեն բնապահպանական, առողջապահական և սոցիալական որոշակի խնդիրներ։

**5. Ծրագրի խնդիրները և դրանց կապը**

Ծրագիրը ներառում է երկու բաղադրիչ՝ բնապահպանական և առողջապահական։ Ծրագրի իրականացման արդյունքում համայնքում կավելանան կանաչ տարածքները, կնվազի մթնոլորտային օդում փոշու և տրանսպորտային արտանետումների խտությունը, ինչը կնպաստի բարենպաստ միկրոկլիմայի ձևավորմանը, ամբողջությամբ կլուծվի Արարատ քաղաքի ոռոգման ջրի խնդիրը, կխնայվի այդ նպատակով օգտագործվող խմելու ջուրը, կապահովվի բարենպաստ շրջակա միջավայր, կընդլայնվեն մշակովի հողատարածքները, գյուղական տնտեսությունները կունենան լրացուցիչ եկամուտներ, կբարելավվի բնակչության բուժսպասարկման որակը, բարենպաստ պայմաններ կստեղծվեն բնակչության առողջ ապրելակերպի և հանգստի կազմակերպման համար։

**6. Ծրագրի իրականացման եղանակը**

Ծրագիրը նախատեսվում է իրականացնել 2024 թվականին համայնքին հատկացվելիք 125531940 ՀՀ դրամ բնապահպանական վճարներից կատարվելիք մասհանման միջոցով։ Արարատ քաղաքի ՈԿՖ Բանավանում և Արարատյան Զանգվածում նախատեսվում է անցկացնել ոռոգման ցանց 3516մ պոլիէթիլենային խողովակների միջոցով և այն հասցնել ոռոգվող տարածքներին, Ավշար, Սուրենավան, Արարատ բնակավայրերի և Արարատ քաղաքի բժշկական կենտրոնի համար ձեռք բերել բժշկական սարքավորումներ (մեզի անալիզատոր, օտոսկոպ, հիվանդի համապարփակ խնամքի մոնիտոր, վիրաբուժական շարժական լամպ, էլեկտրասրտագրիչ), բարելավել և ընդլայնել Արարատ համայքի մի շարք բնակավայրերի արտաքին լուսավորության ցանցը, իրականացնել կեղտաջրերի մաքրման կայանի կառուցման աշխատանքները։

**ՀԱՄԱՅՆՔԻ ՂԵԿԱՎԱՐ՝ ԱՍԼԱՆ ԱՎԵՏԻՍՅԱՆ**